8.4.2011 Jurnalul Oficial al Uniunii Europene L 94/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 31 martie 2011 de stabilire a poziției care urmează să fie adoptată de Uniunea Europeană, în cadrul Consiliului Internaţional al Zahărului, în ceea ce priveşte prelungirea Acordului internațional privind zahărul din 1992 (2011/223/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9), având în vedere propunerea Comisiei Europene, întrucât: Acordul internațional privind zahărul din 1992, care a fost încheiat în numele Comunității de către Consiliu prin Decizia 92/580/CEE (!), a rămas inițial în vigoare până la 31 decembrie 1995. Ulterior, acesta a fost prelungit în mod regulat pe perioade succesive de câte doi ani. Acordul a fost prelungit ultima dată printr-o decizie a Consiliului Internaţional al Zahărului din 28 mai 2009 și rămâne în vigoare până la 31 decembrie 2011. O nouă prelungire este în interesul Uniunii. Prin urmare, Comisia, care reprezintă Uniunea în cadrul Consiliului Internaţional al Zahărului, ar trebui să fie autorizată să voteze în favoarea unei astfel de prelungiri, ADOPTĂ PREZENTA DECIZIE: Articolul 1 Poziţia pe care trebuie să o adopte Uniunea în cadrul Consiliului Internaţional al Zahărului este aceea de a vota în favoarea prelungirii Acordului internațional privind zahărul din 1992, pentru o nouă perioadă de cel mult doi ani. Comisia este autorizată prin prezenta să exprime această poziție în cadrul Consiliului Internaţional al Zahărului. Articolul 2 Prezenta decizie intră în vigoare la data adoptării. Adoptată la Bruxelles, 31 martie 2011. Pentru Consiliu Președintele VOLNER P. () JO L 379, 23.12.1992, p. 15.